*****

ΚΑΝΟΝΙΣΜΟΣ (ΕΟΚ) αριθ. 430/87 ΤΟΥ ΣΥΜΒΟΥΛΙΟΥ

της 9ης Φεβρουαρίου 1987

για το εισαγωγικό καθεστώς που εφαρμόζεται στα προϊόντα της διάκρισης 07.06 Α του κοινού δασμολογίου προέλευσης τρίτων χωρών και για την τροποποίηση του κανονισμού (ΕΟΚ) αριθ. 950/68 για το κοινό δασμολόγιο

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τη πρόταση της Επιτροπής,

Εκτιμώντας:

ότι, με την απόφασή του 86/222/ΕΟΚ (1), το Συμβούλιο ενέκρινε την ανανέωση της συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης σχετικά με την παραγωγή, την εμπορία και τις συναλλαγές μανιόκας·

ότι οι συμφωνίες με την Ινδονησία και την Βραζιλία (2) παραμένουν σε ισχύ τουλάχιστον μέχρι τις 31 Δεκεμβρίου 1989· ότι αυτές οι συμφωνίες είναι αποτέλεσμα των διαπραγματεύσεων που πραγματοποιήθηκαν δυνάμει του άρθρου XXVIII της Γενικής Συμφωνίας Δασμών και Εμπορίου ενόψει μιας προσωρινής αναστολής, που ισχύει τουλάχιστον μέχρι τις 31 Δεκεμβρίου 1989, της δασμολογικής παραχώρησης που έγινε εκ μέρους της Κοινότητας κατά την εισαγωγή των προϊόντων που υπάγονται στη διάκριση 07.06 Α του κοινού δασμολογίου· ότι οι εν λόγω συμφωνίες επιτρέπουν στην Κοινότητα να αναστείλει την εν λόγω παραχώρηση·

ότι η Κοινότητα δεσμεύτηκε έναντι των συμβαλλομένων μερών της GATT να δεχθεί,κατά την διάρκεια της περιόδου αναστολής της υφιστάμενης παγιοποίησης, ορισμένες ποσότητες των εν λόγω προϊόντων με εισφορά κατ' ανώτατο όριο 6 % κατ' αξία· ότι, δυνάμει της ρήτρας του πλέον ευνοημένου έθνους, πρέπει να συμπεριφερθεί αναλόγως προς τις τρίτες χώρες μη μέλη της GATT οι οποίες απολαμβάνουν της εν λόγω ρήτρας·

ότι, μετά τη θέσπιση από την Κοινότητα μέτρου διασφάλισης για τις εισαγωγές γλυκοπατάτας, διεξήχθησαν διαπραγματεύσεις στο πλαίσιο του άρθρου 6 της συμφωνίας εμπορικής και οικονομικής συνεργασίας μεταξύ της Ευρωπαϊκής Οικονομικής Κοινότητας και της Λαϊκής Δημοκρατίας της Κίνας (3) όσον αφορά τις εισαγωγές στην Κοινότητα μανιόκας, που υπάγεται στη διάκριση 07.06 Α του κοινού δασμολογίου, και γλυκοπατάτας, που υπάγεται στη διάκριση 07.06 Β του κοινού δασμολογίου ότι μετά τις διαβουλεύσεις αυτές ανευρέθη λύση ικανοποιητική και για τις δύο πλευρές η οποία περιλαμβάνει, αφενός, τον περιορισμό των εξαγωγών από την πλευρά της Κίνας κατά την διάρκεια των ετών 1987, 1988 και 1989, σε 350 000 τόνους μανιόκας και σε 600 000 τόνους γλυκοπατάτας ετησίως, και αφετέρου, την έγκριση από πλευράς της Κοινότητας της εισαγωγής των ποσοτήτων αυτών με εισφορά όσον αφορά την μανιόκα κατ' ανώτατο όριο 6 % κατ' αξία·

ότι, υπό τους όρους αυτούς, θα πρέπει να ανανεωθούν οι διατάξεις σχετικά με την διάκριση 07.06 Α του κοινού δασμολογίου που περιλαμβάνονται προς το παρόν στον κανονισμό (ΕΟΚ) αριθ. 950/68 (4), όπως τροποποιήθηκε τελευταία από τον κανονισμό (ΕΟΚ) αριθ. 4066/86 (5),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Για τα προϊόντα που υπάγονται στη διάκριση 07.06 Α του κοινού δασμολογίου -ρίζες μανιόκας, αραρούτης και σαλεπιού και άλλες παρόμοιες ρίζες και κόνδυλοι με υψηλή περιεκτικότητα σε άμυλο, με εξαίρεση τις γλυκοπατάτες- η καταβολή της εισφοράς που εφαρμόζεται κατά την εισαγωγή, κατ' ανώτατο όριο 6 % κατ' αξία, περιορίζεται ετησίως στις ακόλουθες ποσότητες που καθορίζονται ανά τρίτη χώρα καταγωγής:

α) Ταϊλάνδη: Οι ποσότητες που προκύπτουν από την ανανέωση της συμφωνίας που εγκρίθηκε από την απόφαση 86/222/ΕΟΚ για τα έτη 1987, 1988, 1989 και 1990·

β) Ινδονησία: 825 000 τόνοι ετησίως για τα έτη 1987, 1988 και 1989·

γ) άλλα συμβαλλόμενα σήμερα μέρη της GATT, εκτός της Ταϊλάνδης και της Ινδονησίας: 145 590 τόνοι ετησίως για τα έτη 1987, 1988 και 1989·

δ) Κίνα: 350 000 τόνοι ετησίως για τα έτη 1987, 1988 και 1989 ·

ε) άλλες τρίτες χώρες, εκτός από αυτές που αναφέρονται στα στοιχεία α), β), γ) και δ): 30 000 τόνοι για το έτος 1987· για τα έτη 1988 και 1989 οι ποσότητες θα καθοριστούν, με ειδική πλειοψηφία, από το Συμβούλιο μετά από πρόταση της Επιτροπής.

Άρθρο 2

Οι λεπτομέρειες εφαρμογής του παρόντος κανονισμού θεσπίζονται σύμφωνα με την διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75 (6), όπως τροποποιήθηκε τελευταία από τον κανονισμό (ΕΟΚ) αριθ. 2913/86 (7).

Άρθρο 3

Το κείμενο της διάκρισης 07.06 Α του κοινού δασμολογίου που αναγράφεται στον κανονισμό (ΕΟΚ) αριθ. 950/68 παραμένει σε ισχύ όπως αναφέρεται στο παράρτημα.

Άρθρο 4

Ο παρών κανονισμός αρχίζει να ισχύει την επομένη της δημοσίευσής του στηνΕπίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Φεβρουαρίου 1987.

Για το Συμβούλιο

Ο Πρόεδρος

M. EYSKENS

(1) ΕΕ αριθ. L 155 της 10. 6. 1986, σ. 8.

(2) ΕΕ αριθ. L 219 της 28. 7. 1982, σσ. 56 και 58.

(3) ΕΕ αριθ. L 250 της 19. 9. 1985, σ. 1.

(4) ΕΕ αριθ. L 172 της 22. 7. 1968, σ. 1.

(5) ΕΕ αριθ. L 371 της 31. 12. 1986, σ. 11.

(6) ΕΕ αριθ. L 281 της 1. 1. 1975, σ. 1.

(7) ΕΕ αριθ. L 272 της 24. 9. 1986, σ.1.

ΠΑΡΑΡΤΗΜΑ

1.2.3,4 // // // // Δασμολογική

κλάση

// Περιγραφή εμπορευμάτων

// Δασμοί

1.2.3.4 // // // Αυτόνομοι %

ή εισφορές

(Ε) // Συμβατικοί

% // // // // // 1

// 2

// 3 // 4 // // // // // 07.06 // Ρίζες μανιόκας, αραρούτης και σαλεπιού, κόνδυλοι ηλίανθου (ψευδοκολοκόσια), γλυκοπατάτες και άλλες παρόμοιες ρίζες και κόνδυλοι με υψηλή περιεκτικότητα σε άμυλο ή ινουλίνη, έστω και αποξεραμένα ή κομμένα σε τεμάχια. Εντεριώνη (ψίχα) του φοίνικα των Μολούκων (αρτόδενδρου): // // // // Α. Ρίζες μανιόκας, αραρούτης και σαλεπιού και άλλες παρόμοιες ρίζες και κόνδυλοι με υψηλή περιεκτικότητα σε άμυλο, με εξαίρεση τις γλυκοπατάτες: // // // // Ι. Νωπές ή αποξεραμένες ολόκληρες ή κομμένες σε τεμάχια ή σε φέτες, αλλά που δεν έχουν υποστεί μεταποίηση μεταγενέστερα // 6 (Ε) // (β) // // ΙΙ. Άλλα, στα οποία περιλαμβάνονται τα συσσωματωμένα με μορφή σβόλων // 6 (Ε) // (β) // // // //

(β) 6 % κατ' αξία υπό ορισμένες προϋποθέσεις.